Jānis Zarumba

Jānis Rūdolfs Zarumba ( Rīga —  Rīga) bija Latvijas sportists.

 Dzīvesgājums 
Dzimis 1907. gadā Rīgā Andreja un Bertas Alvīnes, dzimušas Nadziņas, ģimenē.Latvijas futbola vēsture 1907-1940
Pēc Rīgas pilsētas 4. ģimnāzijas beigšanas (1926) divus gadus studēja Latvijas Universitātes Matemātikas fakultātē (1928-1929)LVVA Studentu datubāze un apliecinājis sevi kā ļoti daudzpusīgu sportistu. Vairākus gadus sargāja sporta kluba "Universitātes Sports" pirmās futbola komandas vārtus. 1933. gadā Turīnā bija Latvijas studentu futbola izlases vārtsargs Pasaules studentu spēlēs.A. Riekstiņš "Kā latvju studenti uz Itāliju brauca", laikraksts "Lauku Avīze", 13.07.1993 Labās spēles un uzvārdu sakritības dēļ Itālijas līdzjutēji Zarumbu iesaukuši par "Zamoru" — tā laika labākā Spānijas vārtsarga Rikardo Zamoras vārdā. 

Tāpat bija basketbolists Latvijas Universitātes klubā "Gongs","Latvijas meistarsacīkstēs basketbolā", laikraksts "Stadions", 30.10.1933 kā arī piedalījās šaha un bridža turnīros. 1933. gadā viņu ievēlēja Latvijas Šaha savienības valdē,"Šacha savienības jauna vadība", žurnāls "Sporta Pasaule", 03.04.1933 bet 1935. un 1937. gados Latvijas Basketbola savienības revīzijas komisijā."Basketbola jaunā vadība", laikraksts "Sporta Pasaule", 08.08.1935"Basketbolistu saimes pateicība Valsts Prezidentam Dr. K. Ulmanim", laikraksts "Sporta Pasaule", 18.11.1937 1930. gados strādāja par Latvijas kara invalīdu savienības grāmatvedi.

Otrā pasaules kara laikā 1944. gadā devās bēgļu gaitās uz Vāciju, pēc kara nokļuva Padomju okupācijas zonā un 1945. gadā no Rostokas atgriezās Rīgā.laikraksts "Latviešu Vēstnesis", Nr. 79, 09.01.1946 1950. gados bija Krustpils cukura fabrikas galvenais grāmatvedis, viņa brīvdomīgais raksturs bija par iemeslu vairākkārtējām represijām no padomju varas iestāžu puses. 1957. gadā 1. aprīlī viņu arestēja un piesprieda trīs gadu ieslodzījumu soda nometnēs par pretpadomju propagandu un aģitāciju. Списки жертв — Мемориал 1959. gadā atbrīvots un atgriezies Rīgā.laikraksts "Austrālijas Latvietis", 07.03.1959 Mūža pēdējos gados strādāja par naktssargu un vairs nepiedalījās šaha turnīros. Miris 1976. gadā pēc smadzeņu triekas, apglabāts Rīgas Meža kapos.

 Vietas Latvijas šaha čempionātā 
 1930. gads — 10. vieta 2. virsturnīrā.
 1932. gads — 2.-3. vieta 2. virsturnīrā.
 1946. gads — 10.-12. vieta.
 1957. gads — 13.-14. vieta.

 Atsauces 

 Literatūra 
 Ilmārs Balodis "Miris J. R. Zarumba" laikrakstā "Laiks", 18.02.1976.
 Nekrologs "Tā viņi aiziet" laikrakstā "Austrālijas Latvietis", 07.03.1976.
 Encyclopedia of Latvian chessplayers : 1900-2000 / compiled by Val Zemitis ; editors, J. Vitomskis ... [et al. ]. [ASV : b. n.], 2009 2 sēj. : il., portr. ; 29 cm.

Kategorija:1907. gadā dzimušie
Kategorija:1976. gadā mirušie
Kategorija:Latvijas šahisti
Kategorija:Latvijas futbola vārtsargi
Kategorija:Latvijas basketbolisti
Kategorija:Padomju represijās cietušie
Kategorija:Rīgas Meža kapos apbedītie
Kategorija:Bridžs